«Game of Thrones» med hele 24 Emmy-nominasjoner
Nominasjonene for 2015 Primetime Emmy Awards ble avslørt torsdag kveld norsk tid. Dramaserien «Game of Thrones» fikk hele 24 nominasjoner. Selv om serien aldri har vunnet noen pris for beste dramaserie, inkludert Emmy, har de vært nominert hvert eneste år programmet har blitt vist på TV, ifølge Variety. «Thrones»-skuespiller Peter Dinklage vant en Emmy for beste birolle i en dramakategori i 2011.Mange kritikere og tidligere fans av serien har den siste tiden gått ut og sagt at de ikke skal se mer av serien etter flere sjokkscener og dødsfall, men lite tyder på at folkene bak serien trenger bekymre seg for det. For da episoden «Mother’s Mercy» ble sendt på luften i USA hadde 8,11 millioner benket seg fremfor TV-skjermen, melder Huffington Post. Og med det slo serien sin forrige rekord, som ikke var mer enn to måneder gammel, fra åpningsperioden av den femte sesongen. Da fikk nemlig rundt åtte millioner seere med seg episoden «The Wars to Come».Seriene «American Horror Story: Freak Show» og «Olive Kitteridge» er på andre og tredje plass etter «Game of Thrones» med antall nominasjoner, og kan vise til 19 og 13 nominasjoner. De som skal konkurrere mot «Thrones» i kategorien «Beste dramaserie» er Netflixs «Orange is the New Black» og «House of Cards», i tillegg til «Mad Men», «Better Call Saul», «Homeland» og «Dowtown Abbey». Det er skuespiller Andy Samberg, kjent fra filmer som «That's My Boy» og «Brooklyn Nine-Nine», og fra musikkgruppen «The Lonely Island» som skal lede oss gjennom Emmy- utdeligen 20. september fra Los Angeles. Se alle de nominerte HER.
Den populære serien «Game of Thrones» har blitt nominert for «Beste dramaserie» hvert eneste år, men aldri vunnet.